Leena Simonen

Leena Kaarina Simonen (s. 8. helmikuuta 1946 Alavieska) on suomalainen järjestöneuvos.Valtioneuvoston kanslian tiedote; Tasavallan Presidentin esittely: Tasavallan Presidentin 17.6.2016 myöntämät arvonimet (66 kpl); Järjestönevos Simonen Leena Kaarina, entinen kansainvälisten asiain neuvos, valtiotieteiden maisteri, Helsinki Hän toimi Suomen Kuluttajaliitto ry:n pääsihteerinä vuosina 1978–1997. Tuona aikana liitto tuli valtionapujärjestelmän piiriin ja sai aseman lausunnonantajana. Vuonna 1997 Simonen siirtyi ympäristöministeriöön, jossa hän toimi kansainvälisten asiain neuvoksena, kunnes jäi eläkkeelle 2008.

Koulutus 
Lähde; HS
Ylioppilastutkinto, Ylivieskan yhteiskoulu, 1966; 

Valtiotieteen kandidaatin tutkinto, yleinen valtio-oppi, Helsingin yliopisto,1974 ja valtiotieteen maisteri, 1974; 

Kelpoisuus kansanopiston opettajan toimeen, (kansanopistojen valtionavusta annettu A 4/1970), Työväen Akatemia, 1976; 

Talouspolitiikan 37. johtamiskurssi, SITRA, 1991;

Valtakunnallinen maanpuolustuskurssi, Maanpuolustuskorkeakoulu (ent.Sotakorkeakoulu), 1992; 

Johtamisen erikoisammattitutkinto, Johtamistaidon opisto JTO ry, 2006 

Työura
Leena Simosen työura alkoi vuonna 1970 Suomen Ammattiliittojen Keskusjärjestö SAK:n koulutusjaoston toimitsijana. Täältä hän siirtyi vuonna 1975 yhteiskunnallisten aineiden ja kurssitoimintaa ohjaavaksi opettajaksi Työväen Akatemiaan ja edelleen vuonna 1978 hän siirtyi Kotineuvontaliiton toiminnanjohtajaksi.  

Hänen johdollaan Kotineuvontaliitosta kehitettiin ensin Kuluttajaneuvontaliitto ry (1979–1987)  ja sen jälkeen Suomen Kuluttajaliitto ry (1987–1990).  Vuonna 2010 Kuluttajaliitto jatkoi toimintaansa nimellä Kuluttajaliitto - Konsumentförbundet ry. Liitto aloitti 18. kesäkuuta 1990 kokonaan uudelta pohjalta riippumattomana, laaja-alaisena ja itsenäisenä kuluttajien etujärjestönä. Simonen toimi myös uuden liiton pääsihteerinä, Vuonna 2010 Kuluttajaliitto jatkoi toimintaansa nimellä Kuluttajaliitto - Konsumentförbundet ry.

Suomen Kuluttajaliiton aikoina Simonen osallistui moniin merkittäviin yhteiskunnallisiin hankkeisiin valtion komiteoissa, neuvottelukunnissa ja muissa julkishallinnon ja elinkeinoelämän yhteistoimintaelimissä ja osallistui laajasti yhteiskunnalliseen keskusteluun kuluttajan näkökulmasta. Hän oli perustamassa velkaneuvonta- ja velkajärjestelyjärjestelmää ja edusti yleisesti kuluttajia julkisuudessa ja suhteessa viranomaisiin. Hänen aikanaan luotiin yhteydet myös kansainvälisiin kuluttajaorganisaatioihin.Kuluttajaliiton historia 1990–2015, Kohokohtia ( nid. ja  pdf)

Vuonna 1997 Simonen siirtyi ympäristöministeriöön. Ympäristöministeriössä kansainvälisten asiain neuvos Simonen toimi EU-yhteistyön tulosryhmän päällikkönä vuosina 1999–2008. Vuosina 1997–1999 hän vastasi Suomen ensimmäisen EU-puheenjohtajakauden ympäristöasioiden valmistelusta ja sen koordinaatiosta ministeriössä. EU-yhteistyön tulosryhmän päällikkönä hän johti myös vuoden 2006 Suomen EU-puheenjohtajakauden valmistelun yhteensovittamista ministeriössä osana tulosryhmän muuta toimintaa. Tästä tehtävästä Simonen jäi eläkkeelle vuonna 2008.

Simonen palasi vuonna 2010 Kuluttajaliiton toimintaan aluksi Pääkaupunkiseudun Kuluttajissa. http://www.kuluttajaliitto.fi/tietoa-meista/kuluttajaliiton-jasenet/kuluttajayhdistykset/ Kuluttajaliiton liittokokouksessa 15.4.2013 Leena Simonen valittiin Kuluttajaliiton puheenjohtajaksi vuosiksi 2013–2016. 

Kuluttajaliiton liittokokous 1.10.2016 uudisti liiton toimintarakenteet. Sen mukaan liiton ylin päättävä elin liittokokousten välillä on kuluttajayhdistysten edustajista koostuva valtuusto, jonka puheenjohtajaksi Leena Simonen valittiin vuosiksi 2016–2018 ja uudestaan toimintakaudeksi 2022-2024.   

Vuonna 2024 Simonen ilmoitti luopuvansa liiton vastuutehtävistä.  

Simonen on Kuluttajamedia ry:n (vuoteen 2021 saakka Kuluttajatietoisuuden Edistämisyhdistys KERY ry) perustajajäsen ja ensimmäinen puheenjohtaja (2013–2014). 15.2.2014 - 15.6.2022 hän on ollut yhdistyksen varapuheenjohtaja.Kuluttaja-lehti 1/2014, 3/2014 ja 7/2015 Kuluttajaviranomaisten julkaisema Kuluttaja-lehti siirtyi Kuluttajamedia ry:n tuottamaksi julkaisuksi vuoden 2014 alusta lukien.  

Tasavallan Presidentti myönsi 17.6.2016 Leena Simoselle järjestöneuvoksen arvonimen.  

Liittokokouksessa vuonna 2018 Simoselle myönnettiin kunniapuheenjohtajan arvo. 

Kansan Sivistysrahaston alarahastona toimii Leena Simosen rahasto.Kansan Sivistysrahasto Leena Simonen -tunnustuspalkinto perustettiin vuonna 2020. Palkinto jaetaan ansiokkaasta kuluttajatoiminnan perustason työstä henkilölle tai yhteisölle 3–5 vuoden välein. Leena Simonen luopui rahastonsa hoitokunnan puheenjohtajuudesta vuonna 2025. 

Julkaisut

Riippumattoman ja itsenäisen Kuluttajaliiton 25-vuotisjuhlan merkeissä vuonna 2015 julkaistiin Leena Simosen kirjoittama ja Katri Jakosuon toimittama "Kuluttajaliiton historia 1990 - 2015 -kohokohtia" ( (nid.), 978-952-9787-56-2 (pdf).

Pääkaupunkiseudun Kuluttajat ry:n vuosijuhlan yhteydessä 8.2.2024 julkistettiin Leena Simosen toimittama yhdistyksen 25-vuotishistoriikki, "Pääkaupunkiseudun Kuluttajat ry, Arjen edunvalvojana jo neljännesvosisadan ajan".(,nid.), ,pdf)

Simosen suku -Krenatööri Grels Simosen jälkeläiset 1600 - luvulta Mooses Simosen lapsiin 1900-luvulle, (pdf)- luentoaineisto Simosten sukukokouksessa Kalajoella,19.5.2023.

Leena Simonen: Sukuni tarina, omakustanne (), Katajamäki Print Management Oy, 2024

Leena Simonen: Aina on huominen -Lapsuuteni villit vuodet I, omakustanne , Katajamäki Print, 2025

Simosen arkistoaineistoa on Työväen Arkistossa.Arkisto , Työväen arkisto.

Lähteet

Luokka:Suomalaiset EU-virkamiehet
Luokka:Suomalaiset järjestöjohtajat
Luokka:Vuonna 1946 syntyneet
Luokka:Elävät henkilöt